Danmarks Radio
Aikajana

1925 – Yhtiö perustettiin 1. huhtikuuta nimellä Statsradiofonien (valtionradio).
1926 – Radiouutiset lähetettiin ensimmäistä kertaa, alussa vain kerran päivässä.lähde? Kalundborgiin valmistui radiolähetin, jonka ansiosta verkosta tuli valtakunnallinen.
1939 – Radion sinfoniaorkesteri aloitti toimintansa.lähde?
1940 – Jo kahdeksan kymmenestä tanskalaisesta kotitaloudesta omisti radiovastaanottimen.
1941 – DR:n uusi pääkonttori Radiohuset otettiin käyttöön.
1949 – Televisiolähetykset aloitettiin kokeilumielessä.
1951 – Uusi radiokanava P2 aloitti lähetykset, säännölliset televisiolähetykset aloitettiin (alussa kolmesti viikossa tunti kerrallaan) ja maailman ensimmäinen naiskapellimestari Grethe Kolbe liittyi DR:n sinfoniaorkesteriinlähde?.
1954 – Päivittäiset televisiolähetykset aloitettiin.
1959 – Statsradiofonien vaihtoi nimensä Danmarks Radioksi.
1960 – Ensimmäiset paikallislähetykset aloitettiin.
1963 – DR P3, yhtiön kolmas radiokanava, aloitti lähetykset.
1964 – Poliittisesti riippuvainen Pressens radioavisen korvattiin nykyisenmuotoisilla riippumattomilla lähetyksillä.lähde?
1965 – TV-Byen vihittiin käyttöön ja ensimmäiset TV-uutiset lähetettiin 15. lokakuutalähde?.
1967 – Ensimmäiset väri-tv-lähetykset lähetettiin Gladsaxen ja Rangstrupin lähettimiltä PAL-formaatissa.lähde?
1968 – DR aloitti säännölliset radion stereolähetykset toisena maailmassa FM-taajuuksilla (ensimmäisenä olivat amerikkalaiset syndikaattiasemat). Ensimmäiset väritelevisiolähetykset koko maan alueella lähetettiin Grenoblen talviolympialaisista.lähde?
1970 – P3 aloitti stereolähetykset viimeisenä DR:n radiokanavista. Väritelevision testilähetykset päättyivät.lähde?
1976 – 50 koehenkilöä käynnisti kokeelliset teksti-tv-lähetykset.lähde?
1978 – DR:llä työskenteli 2 500 työntekijää. Yhtiön viimeinen mustavalkoinen ohjelma TV Avisen aloitti värilähetykset 2. lokakuuta.lähde?
1983 – Tekstitelevisio aloitettiin maanlaajuisesti. TV-uutiset muuttivat radiotalosta uuteen televisiotaloon.lähde?
1988 – NICAM-äänistandardin käyttö ja sitä myötä television stereolähetykset aloitettiin Kööpenhaminan alueella, kolmen vuoden päästä stereoääntä lähetettiin koko maassa.lähde? DR:n monopoli televisiolähetyksissä päättyi, kun yksityinen TV2 aloitti lähetykset 1. lokakuuta.
1996 – Danmarks Radio muutti virallisen nimensä DR:ksi, www.dr.dk -internetsivusto avattiin ja DR2 - DR:n toinen televisiokanava aloitti lähetykset satelliitissa ja Kööpenhaminan alueella antenniverkossa. Kanavaa kutsuttiin alkuaikoina 'salaiseksi kanavaksi' vaikean saatavuuden takia; koko maassa kanava alkoi näkymään vasta kymmenen vuotta myöhemmin.lähde?
2000 – DR1 aloitti ympärivuorokautiset televisiolähetykset.lähde?
2006 – DR Byen, yhtiön uusi pääkonttori, avattiin Ørestadissa ja loppuvuodesta sinne siirrettiin lähes kaikki yhtiön toiminta. Valtakunnallinen DVB-T-standardin digitelevisioverkko avattiin 31. maaliskuuta.
2007 – Kalundborgin lähettimen 80 vuotta kestäneet AM-lähetykset lopetettiin 15. helmikuuta. 7. kesäkuuta aloitettiin ympärivuorokautinen internetissä näkyvä uutiskanava DR Update.lähde?
2008 – DR.dk-sivustolle avattiin arkistomateriaalia sisältävä osuus Bonanza, joka vastaa Ylen Elävää arkistoa.lähde?
2009 – DR avasi vuodesta 2003 rakennetun Jean Nouvelin suunnitteleman konserttitalon DR Byenin viereen yhdessä Kööpenhaminan kaupungin kanssa. Analogisten televisiolähetysten loputtua avattiin neljä uutta televisiokanavaa: lapsille suunnattu DR Ramasjang, nuorisokanava Pirat TV, kulttuurikanava DR K ja teräväpiirtokanava DR HD - DR Update aloitti lähetykset televisiossa.lähde?
2011 – Kesäkuussa Kalundborgin lähettimen lyhytaaltolähetykset aloitettiin uudelleen neljän vuoden tauon jälkeen. Radiokanavat P1 ja P2 yhdistyivät FM-verkossa yhdeksi kanavaksi marraskuussa.lähde?